Raio Piiroja

Raio Piiroja (sündinud 11. juulil 1979 Pärnus) on endine Eesti jalgpallikoondise jalgpallur ja praegune ettevõtja.

Koondisekarjäär
Eesti koondises on Piiroja alates 1998. aastast mänginud 113 mängu ja löönud kaheksa väravat. Koondisedebüüdi tegi Piiroja 21. novembril 1998 sõpruskohtumises Armeenia vastu. 85. minutil vahetas ta välja Viktor Aloneni. Mäng kaotati 1:2. Mängu päeval oli Piiroja 19-aastane.

Piiroja koondise 100. mäng oli neli korda eri põhjustel edasi lükkunud, viiendal korral toimus see Uruguay vastu.Piiroja: hea on taas trenni teha (video!) Eesti koondise kapteni 100. mäng lõppes Eesti 2:0 võiduga.

Tema Eesti koondise lahkumismäng toimus 31. märtsil 2015Fännid tegid Piirojale lahkumisüllatuse. 

26. novembril 2017 teatati, et Piirojast saab Pärnu JK president.Pärnu JK presidendiks sai Piiroja, peatreeneriks Prins Soccernet.ee 

Koondiseväravad
 Nr  Toimumisaeg  Mängupaik  Vastane  Värav  	Tulemus  Võistlus 1  4. september 1999  Svangaskarð, Toftir   Fääri saared  2:0   2:0  EM 2000 valikmäng 2  11. juuni 2000  Kadrioru staadion, Tallinn   Gruusia  1:0   1:0  sõprusmäng 3  28. märts 2001  Tsirion Athletic Centre, Limassol   Küpros  2:2   2:2  MM 2002 valikmäng 4  16. veebruar 2004  Ta' Qali National Stadium, Valletta   Malta  2:2   2:5  Malta turniir 5  22. august 2007  A. Le Coq Arena, Tallinn   Andorra  1:0   2:1  EM 2008 valikmäng 6  12. september 2007  Gradski Stadion, Skopje   Makedoonia  1:0   1:1  EM 2008 valikmäng 7  14. oktoober 2009  A. Le Coq Arena, Tallinn   Belgia  1:0   2:0  MM 2010 valikmäng 8  11. august 2010  A. Le Coq Arena, Tallinn   Fääri saared  2:1   2:1  EM 2012 valikmäng

Maksupettuses süüdimõistmine

Maksukontroll teatas Piirojast 2011. aastal. Politsei esitas Piirojale süüdistuse, kuna kahtlustab, et ta sai salajasi palgamakseid Eesti agendifirma kaudu, mis sai klubilt raha ajal, kui Eesti mängija oli FFK-s. 2014 märtsi lõpus teati, et Piiroja nõustus ilmuma ringkonnakohtusse nn ülestunnistusasjas ehk teisisõnu, et ta oleks siis tunnistanud Norra maksudest kõrvalehoidumist, mille osas on teda aastaid uuritud.

Fredrikstadi ringkonnakohus määras kokkuleppemenetluse korras Raio Piirojale seoses maksupettusega 8 kuulise tingimisi vangistuse ning 100 000 euro suuruse maksunõude.Maksupettuses süüdi: Raio Piirojale määrati Norras tingimisi vangistus ja kopsakas rahaline nõue. Delfi, 13. juuni 2014

Saavutused
Isiklikud
 Eesti koondis
Aasta parim jalgpallur 2002, 2006, 2007, 2008, 2009Aasta parimad jalgpallurid. Eesti Jalgpalli Liit

Meeskondlikud
 Norra
Norra karikas 2006

Tunnustus
2016 – Valgetähe V klassi teenetemärk
2021 – Pärnu teenetemärk (teenete eest sportlasena ja liikumisharrastuse edendajana)

 Isiklikku 
Raio Piirojal on õde Birjo, kes on tuntud tõsielusarjast "Buss"."Kes? Mis? Kus?" 2006, lk. 456

2005. aasta suvel abiellus ta ammuse elukaaslase Marjega. Paar oli tutvunud kümmekond aastat varem spordilaagris, kus Raio oli jalgpalluri ja Marje suusatajana. Paar lahutas abielu 2015. aasta suvel.Raio Piiroja endine abikaasa avameelselt lahutusest: mu maailm kukkus kokku, Delfi Publik, 5. jaanuar 2017

Uue elukaaslasega on Raio Piirojal poeg.Endine vutiäss Raio Piiroja saab uue elukaaslasega lapse 8. juuni 2016

 Vaata ka 
 Eesti jalgpallikoondislaste loend

 Viited 

 Välislingid 

Andres Vaher: Raio Piiroja Operi poliitikalembusest: "Tegelgu igaüks ikka oma tööga.", Õhtuleht, 27. november 2008
Raio Piiroja: Jätkan uuel hooajal ilmselt Fredrikstadis ERR Sport, 29. jaanuar 2010
Raudse Raio anatoomia: seitse operatsiooni pealaest jalatallani EPL, 19. oktoober 2013

Kategooria:Eesti jalgpallikoondislased
Kategooria:Tallinna FC Flora jalgpallurid
Kategooria:SBV Vitesse jalgpallurid
Kategooria:Valgetähe V klassi teenetemärgi kavalerid
Kategooria:Pärnust pärit sportlased
Kategooria:Sündinud 1979
Kategooria:Eesti jalgpallurid
Kategooria:Eesti jalgpallurid välismaal